b'\n_START_ARTICLE_\nDavid Lynch\n_START_SECTION_\nZgodnje \xc5\xbeivljenje\n_START_PARAGRAPH_\nLynch se je rodil 20. januarja 1946 v Missouli v ameri\xc5\xa1ki zvezni dr\xc5\xbeavi Montana. Njegov o\xc4\x8de Walton Lynch (1915\xe2\x80\x932007) je bil raziskovalec za ameri\xc5\xa1ko ministrstvo za kmetijstvo (USDA), njegova mama Edwina\xc2\xa0\xc2\xbbSunny\xc2\xab\xc2\xa0Lynch (rojena Sundholm; 1919\xe2\x80\x932004) pa u\xc4\x8diteljica angle\xc5\xa1\xc4\x8dine. Dva od Lynchevih prastar\xc5\xa1ev po mamini strani sta bila Finca, ki sta se v 19. stoletju preselila s Finske v Zdru\xc5\xbeene dr\xc5\xbeave. Vzgajali so ga kot prezbiterijanca._NEWLINE_Lyncheva dru\xc5\xbeina se je pogosto selila, saj je USDA o\xc4\x8detu dodelila delo \xc5\xa1irom dr\xc5\xbeave. Ko je bil star dve leti, so se preselili v Sandpoint v Idahu, dve leti kasneje, po rojstvu brata Johna, pa v Spokane v zvezno dr\xc5\xbeavo Washington. Tam se mu je rodila sestra Martha. Dru\xc5\xbeina se je potem selila \xc5\xa1e v Durham v Severno Karolino, potem v Boise v Idaho in v Alxandrio v Virginijo. Lynch je ugotovil, da se je tak\xc5\xa1nemu \xc5\xbeivljenju zlahka prilagodil, saj je hitro na\xc5\xa1el nove prijatelje, ko se je vpisal v novo \xc5\xa1olo. Glede svojega zgodnjega \xc5\xbeivljenja je dejal:_NEWLINE_Svet mi je bil povsem in \xc4\x8disto fantasti\xc4\x8den. Seveda sem imel tudi pogoste strahove, kot je strah pred \xc5\xa1olo ... Zame je bila takrat zlo\xc4\x8din proti mladim. Uni\xc4\x8devala je seme svobode. U\xc4\x8ditelji niso spodbujali znanja ali pozitivnega odnosa._NEWLINE_Poleg \xc5\xa1ole je obiskoval tudi skavte, a je kasneje pripomnil, da je\xc2\xa0\xc2\xbbpostal skavt samo zato, da bi lahko nehal in to pustil za sabo\xc2\xab. Dosegel je najvi\xc5\xa1ji rang (t. i. Eagle Scout), kar mu je prineslo nagrado. Z drugimi skavti najvi\xc5\xa1jega ranga je bil prisoten na inavguraciji ameri\xc5\xa1kega predsednika Johna F. Kennedyja pred Belo hi\xc5\xa1o na Lynchev rojstni dan leta 1961. \xc5\xbde od zgodnjih let se je zanimal za slikanje in risanje. Med bivanjem v Virginiji, kjer je spoznal o\xc4\x8detovega prijatelja, ki je bil poklicni slikar, si je za\xc5\xbeelel, da bi tudi sam poslal slikar._NEWLINE_V srednji \xc5\xa1oli Francisa C. Hammonda v Alexandrii je imel slab\xc5\xa1i uspeh, saj se ni zanimal za \xc5\xa1olsko delo, a je bil priljubljen med drugimi u\xc4\x8denci. Po zaklju\xc4\x8dku \xc5\xa1ole se je odlo\xc4\x8dil, da \xc5\xbeeli \xc5\xa1tudirati slikarstvo na kolid\xc5\xbeu. Leta 1964 je tako za\xc4\x8del s \xc5\xa1tudijem na School of the Museum od Fine Arts v Bostonu, kjer je bil sostanovalec glasbenika Petra Wolfa. Kljub vsemu je \xc5\xa1olo zapustil \xc5\xbee po enem letu, saj da\xc2\xa0\xc2\xbbtam sploh ni dobil navdiha\xc2\xab. S prijateljem Jackom Fiscom, ki je bil tudi sam nezadovoljen s \xc5\xa1tudijem na umetni\xc5\xa1ki \xc5\xa1oli Copper Union, je nameraval tri leta potovati po Evropi. Upala sta, da bi v Evropi delala z avstrijskim ekspresionistom Oskarjem Kokoschko v njegovi \xc5\xa1oli v Salzburgu. Ko sta prispela, sta izvedela, da umetnik ni na voljo, zato sta se po samo 15 dneh v Evropi razo\xc4\x8darana vrnila v ZDA.\n_START_SECTION_\nFiladelfija in kratki filmi: 1966\xe2\x80\x931970\n_START_PARAGRAPH_\nLynch se je ob vrnitvi v Zdru\xc5\xbeene dr\xc5\xbeave Amerike odpravil v Virginijo, kjer je bival pri prijatelju Tubyju Keelerju, saj sta se star\xc5\xa1a odselila v Walnut Creek v Kaliforniji. Odlo\xc4\x8dil se je, da se preseli v Filadelfijo in se po nasvetu Jacka Friska, ki je tam \xc5\xa1tudiral, vpi\xc5\xa1e v akademijo Pennsylvania Academy of Fine Arts. V Filadelfiji mu je bilo la\xc5\xbeje, saj je v bilo\xc2\xa0\xc2\xbbv mestu veliko dobrih in resnih slikarjev, ki so se medsebojno navdihovali, zato je bilo vse najlep\xc5\xa1e.\xc2\xab Leta 1967 se je poro\xc4\x8dil s \xc5\xa1tudentko Peggy Reaver in leto kasneje se jima je rodila h\xc4\x8di Jennifer. Peggy je za ta \xc4\x8das kasneje dejala, da\xc2\xa0\xc2\xbbje bil [Lynch] nerad o\xc4\x8de, a je bil vseeno ljube\xc4\x8d. No, pa saj sem bila nose\xc4\x8da, ko sva se poro\xc4\x8dila. Oba sva omahovala.\xc2\xab Kot dru\xc5\xbeina so se preselili v sosesko Fairmount v Filadelfiji, kjer so si lahko za relativno nizko ceno 3.500 USD privo\xc5\xa1\xc4\x8dili veliko dvanajstsobno hi\xc5\xa1o, saj je bilo v obmo\xc4\x8dju veliko kriminala in visoka rev\xc5\xa1\xc4\x8dina. Lynch je \xc5\xbeivljenje v tej hi\xc5\xa1i kasneje opisal:_NEWLINE_\xc5\xbdiveli smo poceni, a mesto je bilo polno strahu. Na na\xc5\xa1i ulici so ustrelili otroka... Dvakrat so nas oropali, prestrerili so okna in nam ukradli avtomobil. Hi\xc5\xa1a je bila prvi\xc4\x8d uni\xc4\x8dena samo tri dni po vselitvi... Ta ob\xc4\x8dutek je bil tako blizu ekstremni nevarnosti in strah je bil tako izrazit. Povsod je bilo nasilje in sovra\xc5\xa1tvo in umazanija. Vseeno pa je bilo to mesto moj najve\xc4\x8dji navdih. _NEWLINE_Ob \xc5\xa1tudiju je delal tudi kot tiskar gravur, da bi lahko pre\xc5\xbeivljal svojo dru\xc5\xbeino._NEWLINE_Na Pennsylvania Academy je posnel svoj prvi kratki film z naslovom Six Men Getting Sick (Six Times) (1967). Do ideje je pri\xc5\xa1el, ko je razvil \xc5\xbeeljo, da bi se njegove slike premikale, zato je za\xc4\x8del pogovor z umetnikom Brucem Samuelsonom o izdelavi animacije. Ko do tega projekta ni pri\xc5\xa1lo, je kupil najcenej\xc5\xa1o 16-milimetrsko kamero in sam ustvaril film. Delal je v zapu\xc5\xa1\xc4\x8deni sobi na akademiji in z 200 USD (kar se mu je zdelo veliko denarja) produciral Six Men Getting Sick. Delo je opisal kot\xc2\xa0\xc2\xbb57 sekund rasti in ognja ter 3 sekunde bruhanja\xc2\xab. Predvajal ga je v zanki na razstavitvi ob zaklju\xc4\x8dku akademskega leta in si delil prvo mesto s sliko Noela Mahaffeya. Zaradi tega uspeha je dobil od bogatega \xc5\xa1tudenta H. Bartona Wassermana naro\xc4\x8dilo za stvaritev filmske in\xc5\xa1talacije v njegovem domu, za kar mu je ponudil 1.000 USD. 478,28 USD je zapravil za\xc2\xa0\xc2\xbbsvojo sanjsko\xc2\xab\xc2\xa0(rabljeno) kamero Bolex, a je bil kon\xc4\x8dni izdelek nezadovoljiv, saj je bila kamera pokvarjena in je posnela samo motno sliko. Poklical je Wassermana in mu pojasnil, da\xc2\xa0\xc2\xbbje film katastrofa. Kamera je bila pokvarjena in moje delo se ni izkazalo, kot bi \xc5\xbeelel.\xc2\xab\xc2\xa0Wasserman mu je dejal, naj ne skrbi. S preostalim denarjem naj ustvari nekaj drugega._NEWLINE_S preostalim denarjem je ustvaril eksperimentalno me\xc5\xa1anico animacije in igranja v \xc5\xbeivo, \xc5\xa1tiriminutni kratki film Alphabet (1968). V filmu igra Lyncheva \xc5\xbeena Peggy kot\xc2\xa0\xc2\xbbDekle\xc2\xab, ki skandira abecedo ob slikah psov, dokler na koncu ne umre zaradi krvavitve po rjuhah. Z zvo\xc4\x8dno obdelavo posnetka h\xc4\x8derkinega joka je izdelal popa\xc4\x8den zvok, ki se mu je zdel u\xc4\x8dinkovit. O navdihu za film je rekel, da\xc2\xa0\xc2\xbbje Peggyjina ne\xc4\x8dakinja neko\xc4\x8d med no\xc4\x8dno moro ponavljala abecedo na zelo mukotrpen na\xc4\x8din. To je nekako pognalo The Alphabet. Za vse ostalo je poskrbela podzavest.\xc2\xab_NEWLINE_Ko je izvedel za novoustanovljeni Ameri\xc5\xa1ki filmski in\xc5\xa1titut, ki je podpiral ustvarjalce filmov, ki so \xc5\xbee izdelali uspe\xc5\xa1ne projekte in so imeli scenarij za nov projekt, jim je poslal kopijo kratkega filma The Alphabet in scenarij za nov film, ki bi bil skoraj v celoti igran, The Grandmother. In\xc5\xa1titut mu je odobril sredstva; sprva 5.000 USD, a je Lynch zahteval 7.200 USD, kar so odobrili. V filmu so igrali znanci iz slu\xc5\xbebe in akademije, snemali pa so kar v njegovi hi\xc5\xa1i. The Grandmother govori o zanemarjenem fantu, ki\xc2\xa0\xc2\xbbvzgoji\xc2\xab\xc2\xa0babico iz semena, da bi skrbela zanj. Kritiki so kasneje zapisali, da\xc2\xa0\xc2\xbbje film resni\xc4\x8dno \xc4\x8dudo, a vsebuje mnoge teme in ideje, ki jih je kasneje vgradil v svoja dela. Ka\xc5\xbee tudi na izredno razumevanja [filmskega] medija.\xc2\xab\n_START_SECTION_\nLos Angeles in Eraserhead: 1971\xe2\x80\x931979\n_START_PARAGRAPH_\nLeta 1971 se je Lynch z dru\xc5\xbeino preselil v Los Angeles, kjer je \xc5\xa1tudiral izdelavo filmov v konservatoriju API Conservatory, ustanovi, ki jo je kasneje opisal kot\xc2\xa0\xc2\xbbpopolnoma kaoti\xc4\x8dno in neorganizirano, kar mi je v\xc5\xa1e\xc4\x8d... hitro si se nau\xc4\x8dil, da \xc4\x8de \xc5\xbeeli\xc5\xa1 nekaj ustvariti, mora\xc5\xa1 vse storiti sam. Hoteli so nam pustiti, da po\xc4\x8dnemo svoje stvari.\xc2\xab Za\xc4\x8del je pisati scenarij za Gardenback, ki se je\xc2\xa0\xc2\xbbizvil iz slike, ki sem jo naslikal.\xc2\xab\xc2\xa0Pri podvigu so ga podpirali tudi na konservatoriju, kjer so ga spodbujali, naj mu doda dol\xc5\xbeino in dialog, kar je (sicer nerad) sprejel. Zaradi tega in ker je moral po vrnitvi v drugi letnik spet obiskovati predmete prvega, se je konservatorija naveli\xc4\x8dal. Dekan ga je prosil, \xc4\x8de \xc5\xa1e enkrat premisli, saj je menil, da je eden najbolj\xc5\xa1ih \xc5\xa1tudentov. Lynch je privolil in za\xc4\x8del z delom za novi film, ki ga je poimenoval Eraserhead._NEWLINE_\xc4\x8ceprav je nameraval posneti 42-minutni film (kon\xc4\x8dni izdelek je trajal 89 minut), je bil scenarij dolg samo 21 strani in nih\xc4\x8de ni ve\xc4\x8d pritiskal nanj. Snemanje se je za\xc4\x8delo 29. maja 1972 pono\xc4\x8di v neki zapu\xc5\xa1\xc4\x8deni konju\xc5\xa1nici, s \xc4\x8dimer si je lahko produkcijska ekipa (ve\xc4\x8dinoma Lynchevi prijatelji; Sissy Spacek, Jack Fisk, Frederick Elmes in zvo\xc4\x8dni snovalec Alan Splet) ustvarila sobo za kamero, sobo z zelenim ozadjem, sobo za monta\xc5\xbeo, jedilnico in strani\xc5\xa1\xc4\x8de. Na za\xc4\x8detku je projekt financiral AFI, ki je zagotovil 10.000 USD, kar pa ni bilo dovolj. Studii so nanje pritiskali zaradi uspeha relativno poceni filma Goli v sedlu, zato mu niso mogli priskrbeti dodatnih sredstev. Lynch je dobil posojilo od o\xc4\x8deta, delal pa je tudi kot razna\xc5\xa1alec \xc4\x8dasopisa Wall Street Journal. Ne dolgo v produkcijo filmo sta se Lynch in Peggy sporazumno lo\xc4\x8dila, zato je lahko ves \xc4\x8das \xc5\xbeivel na kraju snemanja. Leta 1977 je se ponovno poro\xc4\x8dil, tokrat z Mary Fisk, sestro Jacka Fiska._NEWLINE_Film Eraserhead je posnet v \xc4\x8drno-beli tehniki. Govori o mlademu Henryju (Jack Nance), ki \xc5\xbeivi v distopi\xc4\x8dni industrijski pu\xc5\xa1\xc4\x8di. Njegovo dekle rodi deformiranega otroka in ga zapusti v njegovi negi. Dojen\xc4\x8dek stalno jo\xc4\x8de, kar ga skrbi. Ko ugotovi, da je bolan, mu sku\xc5\xa1a pomagati, kar vodi v dojen\xc4\x8dkovo smrt. Po smrti da preganjajo demoni, ki predstavljajo otroka, in Henry se znajde v\xc2\xa0\xc2\xbbnebesih\xc2\xab, ki jih dose\xc5\xbee, ko vstopi v sredi\xc5\xa1\xc4\x8de kamnitega planeta. Lynch se upira temu, da bi film interpretiral ali\xc2\xa0\xc2\xbbpriznal svoje razmi\xc5\xa1ljanje, ki se skriva za mnogimi abstrakcijami v filmu\xc2\xab. Kljub temu je priznal, da je na film vplivalo stra\xc5\xa1no ozra\xc4\x8dje v Filadelfiji in ga ozna\xc4\x8dil za\xc2\xa0\xc2\xbbsvoj Philadelphia Story\xc2\xab._NEWLINE_Zaradi finan\xc4\x8dnih te\xc5\xbeav je bilo snemanje neredno z mnogimi prekinitvami in novimi za\xc4\x8detki. Med eno prkinitvijo leta 1974 je Lynch ustvaril kratki film The Amputee o \xc5\xbeenski z amputiranimi nogami (igrala jo je Catherine Coulson, Nancejeva \xc5\xbeena), ki glasno prebira pismo, medtem ko ji zdravnik (igra ga Lynch sam) izpira \xc5\xa1trclja._NEWLINE_Eraserhead je bil kon\xc4\x8dan leta 1976 po petih letih produkcije. Lynch ga je sku\xc5\xa1al uvrstiti v program Filmskega festivala v Cannesu, a so kljub nekaterim dobrim recenzijam drugi kritiki menili, da je obupen, zato ga niso izbrali. Zavrnili so ga tudi na Newyor\xc5\xa1kem filmskem festivalu, do\xc5\xbeivel pa je predvajanje na Filmskem festivalu v Los Angelesu, kjer je zanj sli\xc5\xa1al Ben Barenholtz. Zelo je podpiral film in pomagal z njegovo distribucijo po ZDA leta 1977. Eraserhead je postal priljubljen v krogih ljubiteljev podtalnega\xc2\xa0\xc2\xbbpolno\xc4\x8dnega filma\xc2\xab in oklicali so ga za enega najpomembnej\xc5\xa1ih\xc2\xa0\xc2\xbbpolno\xc4\x8dnih filmov\xc2\xab\xc2\xa0sedemdesetih poleg filmov El Topo, Ro\xc5\xbenati plamenci, The Rocky Horror Picture Show, The Harder They Come in No\xc4\x8d \xc5\xbeivih mrtvecev. Priznani filmski ustvarjalec Stanley Kubrick je dejal, da je bil eden od njegovih najljub\xc5\xa1ih filmov vseh \xc4\x8dasov.\n_START_SECTION_\n\xc4\x8clovek slon in uspeh pri \xc5\xa1ir\xc5\xa1em ob\xc4\x8dinstvu: 1980\xe2\x80\x931982\n_START_PARAGRAPH_\nPo uspehu kultnega filma Eraserhead ga je odkril Stuart Cornfeld, izvr\xc5\xa1ni producent za Mela Brooksa in dejal, da ga je film\xc2\xa0\xc2\xbbpopolnoma osupnil... Mislil sem si, da je najbolj\xc5\xa1a stvar, ki sem jo kdaj videl. Film je bil izku\xc5\xa1nja o\xc4\x8di\xc5\xa1\xc4\x8denja.\xc2\xab Obrnil se je na Lyncha in mu obljubil pomo\xc4\x8d pri naslednjem projektu, filmu Ronnie Rocket, za katerega je Lynch \xc5\xbee napisal scenarij. Kmalu je spoznal, da ne bo nih\xc4\x8de financiral filma, za katerega je dejal, da govori\xc2\xa0\xc2\xbbo elektriki in tri \xc4\x8devlje visokem rde\xc4\x8delascu\xc2\xab, zato je Cornfelda prosil za scenarij kak\xc5\xa1nega drugega ustvarjalca, po katerem bi lahko re\xc5\xbeiral film. Ko je sli\xc5\xa1al naslov prvega, \xc4\x8clovek Slon, ga je takoj izbral._NEWLINE_\xc4\x8clovek slon (po scenariju Chrisa de Voreja in Erica Bergrena) temelji na resni\xc4\x8dni zgodbi o Josephu Merricku, mo\xc4\x8dno iznaka\xc5\xbeenemu \xc4\x8dloveku-slonu, ki je \xc5\xbeivel v viktorijanskem Londonu. Najprej je bil (po scenariju) del zabavne predstave, ki jo je prirejal njegov nasilni skrbnik, pozneje pa se je zdravil pri londonskem kirurgu Fredericku Trevesu, ki ga je predstavil londonski kirur\xc5\xa1ki javnosti, hkrati pa ga za\xc4\x8del spoznavati kot \xc4\x8dloveka in ne spako. Lynch je \xc5\xbeelel uvesti nekaj sprememb, ki bi po njegovem mnenju izbolj\xc5\xa1ale zgodbo. Da bi to lahko storil, je potreboval Brooksovo privolitev. Ta si je pozneje ogledal film Eraserhead in po prihodu iz dvorane Lyncha objel, reko\xc4\x8d:\xc2\xa0\xc2\xbbVi ste norec, ljubim vas! You\'re in.\xc2\xab_NEWLINE_Nastali film z Johnom Hurtom v vlogi Johna Merricka (pravilneje: Joseph Merrick) in Anthonyjem Hopkinsom v vlogi Fredericka Trevesa je bil velik kriti\xc5\xa1ki in finan\xc4\x8dni uspeh. Snemanje je potekalo v Londonu. Lynch je dodal svoj nadrealisti\xc4\x8dni pristop s snemanjem v \xc4\x8drno-beli tehniki na barvni filmski trak. Kljub temu ga opisujejo kot enega Lynchevih\xc2\xa0\xc2\xbbnajbolj konvencionalnih\xc2\xab\xc2\xa0filmov. \xc4\x8clovek slon je prejel osem nominacij za oskarja, med njimi za najbolj\xc5\xa1o re\xc5\xbeijo in najbolj\xc5\xa1i prirejeni scenarij za Lyncha osebno.\n_START_SECTION_\nDune - pu\xc5\xa1\xc4\x8davski planet in Modri \xc5\xbeamet: 1983\xe2\x80\x931986\n_START_PARAGRAPH_\nPo uspehu \xc4\x8cloveka slona mu je George Lucas, ki je bil tudi sam obo\xc5\xbeevalec filma Eraserhead, ponudil re\xc5\xbeiranje tretjega dela v njegovi trilogiji Vojne zvezd, Vrnitev jedija, a je Lynch odklonil, saj je \xc5\xbeelel, da ga Lucas re\xc5\xbeira po svoji viziji. Kmalu se je pojavila nova prilo\xc5\xbenost za re\xc5\xbeiranje znanstvenofantasti\xc4\x8dnega epa z visokim prora\xc4\x8dunom. Dino de Laurentiis ga je prosil, da ustvari filmsko predelavo znanstvenofantasti\xc4\x8dnega romana Dune (Sipine) Franka Herberta. S podpisom pogodbe je bil Lynch obvezan, da ustvari \xc5\xa1e dve deli za Laurentiisovo podjetje. Najprej je pisal scenarij po izvirnem romanu skupaj s Chrisom de Vorom in Ericom Bergrenom, kasneje pa sam, saj De Laurentiis ni bil zadovoljen z njunimi idejami. Lynch je pomagal pri izgradnji nekaterih prizori\xc5\xa1\xc4\x8d, saj je \xc5\xbeelel za film ustvariti\xc2\xa0\xc2\xbbnek dolo\xc4\x8den izgled\xc2\xab. \xc5\xa0e posebej je u\xc5\xbeival pri izdelavi prizori\xc5\xa1\xc4\x8da za planet Giedi Prime, za katerega je\xc2\xa0\xc2\xbbuporabil jeklo, vijake in porcelan\xc2\xab._NEWLINE_Dune - pu\xc5\xa1\xc4\x8davski planet se odvija dale\xc4\x8d v prihodnosti, ko ljudje \xc5\xbeivijo v medzvezdnem cesarstvu s fevdalnim sistemom. Glavni junak Paul Atreides (igra ga Kyle MacLachlan) je sin plemi\xc4\x8da, ki prevzame nadzor nad pu\xc5\xa1\xc4\x8davskim planetom Arrakis, na katerem pridobivajo redko Za\xc4\x8dimbo (angle\xc5\xa1ko\xc2\xa0\xc2\xbbSpice\xc2\xab, tudi melange), ki je najbolj dragocena dobrina v cesarstvu. Lynch ni bil zadovoljen s kon\xc4\x8dnim izdelkom. Kasneje je pripomnil:\xc2\xa0\xc2\xbbDune je bil nekak\xc5\xa1en studijski film. Nisem smel dolo\xc4\x8diti kon\xc4\x8dne razli\xc4\x8dice. Po\xc4\x8dasi sem za\xc4\x8del podzavestno sprejemati kompromise\xc2\xab. Veliko posnetkov so na koncu odstranili iz kon\xc4\x8dne kinematografske razli\xc4\x8dice, kar je bistveno zgostilo zgodbo. \xc4\x8ceprav je De Laurentiis upal, da bo tako uspe\xc5\xa1en kot Vojna zvezd, je bil sprejem pri gledalcih in kritikih slab. Izdelava je stala 45 milijonov dolarjev, na ameri\xc5\xa1kem trgu pa se je povrnilo samo 27,4 milijonov dolarjev. Kasneje je Universal Studios izdal uro dalj\xc5\xa1o razli\xc4\x8dico z novo pripovedno nitjo, ki ni predstavljala Lynchevih namenov, a se je studiu vseeno zdela razumljivej\xc5\xa1a od prej\xc5\xa1nje dvourne razli\xc4\x8dice. Lynch je ugovarjal tem spremembam, zato se je dal \xc4\x8drtati iz mesta re\xc5\xbeiserja (ime so spremenili v\xc2\xa0\xc2\xbbAlan Smithee\xc2\xab) in scenarista, kjer je uporabil psevdonim\xc2\xa0\xc2\xbbJudas Booth\xc2\xab, ki je odseval njegov ob\xc4\x8dutek, da je bil izdan._NEWLINE_Leta 1983 je za\xc4\x8del pisati strip The Angriest Dog in the World, v katerem nastopa pes na povodcu v vseskozi enaki upodobitvi, ki je tako jezen, da se ne more premikati, skupaj z nerazlo\xc5\xbeljivimi filozofskimi sklici. Objavljal ga je med leti 1983 in 1992 v tabloidih in drugih publikacijah, kot sta Village Voice in Creative Loafing. Lynch se je za\xc4\x8del zanimati tudi za fotografijo kot umetni\xc5\xa1ko obliko. Potoval je na sever Anglije in fotografiral razpadajo\xc4\x8de industrijske krajine, za katere se je \xc5\xa1e posebej zanimal._NEWLINE_Glede na pogodbo je moral Lynch za De Laurentisa izdelati \xc5\xa1e dva filma. Nadaljevanje Duna ni pri\xc5\xa1lo v po\xc5\xa1tev, saj film zaradi neuspeha prvega dela sploh ni pri\xc5\xa1el v fazo pisanja scenarija. Tretji film je bil bolj osebne narave, posnet po scenariju, ki ga je Lynch pripravljal dlje \xc4\x8dasa. V njem je razvijal ideje, ki so nastajale \xc5\xbee od leta 1973. Modri \xc5\xbeamet se odvija v nami\xc5\xa1ljenem mestu Lumberton v ZDA in govori o \xc5\xa1tudentu Jeffreyju Beaumontu (igra ga Kyle MacLachlan), ki najde na polju odrezano uho. S pomo\xc4\x8djo prijateljice Sally (igra jo Laura Dern) nadaljuje z raziskavo in odkrije, da je povezano z zlo\xc4\x8dinsko tolpo pod vodstvom psihopata Franka Bootha (igra ga Dennis Hopper), ki je ugrabil mo\xc5\xbea in otroka pevke Dorothy Vallens (igra jo Isabella Rossellini) in jo ve\xc4\x8dkrat posilil. Lynch je opisal zgodbo kot\xc2\xa0\xc2\xbbsanje o \xc4\x8dutnih po\xc5\xbeelenjih, zavitih v misterij\xc2\xab._NEWLINE_V filmu se je odlo\xc4\x8dil za pop glasbo iz \xc5\xa1estdesetih, kot sta pesmi\xc2\xa0\xc2\xbbIn Dreams\xc2\xab\xc2\xa0Roya Orbisona ter\xc2\xa0\xc2\xbbBlue Velvet\xc2\xab\xc2\xa0Bobbyja Vintona, ki je v veliki meri navdihnila film, kot pesem,\xc2\xa0\xc2\xbbki je pod\xc5\xbegala film... Glede te pesmi je nekaj skrivnostnega. Zaradi nje sem za\xc4\x8del razmi\xc5\xa1ljati o stvareh. In prva stvar, na katero sem pomislil, so bile zelenice - zelenice in soseska.\xc2\xab Tudi drugo glasbo za film so producirali sami; skladal jo je Angelo Badalamenti, ki je produciral glasbo tudi za nadaljnje Lyncheve filmske projekte. Dino de Laurentiis je bil nad filmom navdu\xc5\xa1en, a ga \xc5\xa1ir\xc5\xa1e ob\xc4\x8dinstvo ni maralo. \xc4\x8ceprav je bil Lynch popularen \xc5\xbee zaradi \xc4\x8cloveka slona, ga je \xc5\xa1ele polemika med kritiki in gledalci Modrega \xc5\xbeameta predstavila \xc5\xa1ir\xc5\xa1im mno\xc5\xbeicam filmskih gledalcev. Modri \xc5\xbeamet je bil velika kriti\xc5\xa1ka in zmerna finan\xc4\x8dna uspe\xc5\xa1nica. Prinesel mu je drugo nominacijo za oskarja za najbolj\xc5\xa1ega re\xc5\xbeiserja - Woddy Allen, \xc4\x8digar film Hannah and Her Sisters je bil nominiran za najbolj\xc5\xa1i film, je dejal, da je njegov najljub\xc5\xa1i film leta.\n_START_SECTION_\nTwin Peaks, Wild at Heart in Ogenj hodi z menoj: 1987\xe2\x80\x931996\n_START_PARAGRAPH_\nV poznih osemdesetih je za\xc4\x8del Lynch delati za televizijo in film. Leta 1989 je re\xc5\xbeiral kratko delo The Cowboy and the Frenchman za francosko televizijo. Spoznal se je tudi s televizijskim producentom Markom Frostom, ki je poprej delal na policijski seriji Hill Street Blues. Za\xc4\x8dela sta delo na biografskem flimu igralke in pevke Marilyn Monroe po knji\xc5\xbeni predlogi. Ker se projekt ni obnesel, sta za\xc4\x8dela z delom na komi\xc4\x8dnem scenariju One Saliva Bubble, ki tudi ni bil dokon\xc4\x8dan. Med pogovorom v kavarni sta dobila idejo o truplu, ki ga splavi na obalo jezera, in se lotila tretjega projekta, imenovanega Northwest Passage, ki je kasneje postal serija Twin Peaks (1990\xe2\x80\x931991). Dramska serija se odvija v malem mestu v zvezni dr\xc5\xbeavi Washington, ZDA, kjer odkrijejo posiljeno truplo priljubljene dijakinje Laure Palmer. Posebni agent Dale Cooper (Kyle MacLachlan) sku\xc5\xa1a odkriti njenega morilca, a se mu razkrijejo tudi nadnaravni elementi umora in mnoge skrivnosti prebivalcev mesta. Lynch je sam povzel, da\xc2\xa0\xc2\xbbje bil resni\xc4\x8dni projekt pome\xc5\xa1anje policijske preiskave in obi\xc4\x8dajnega \xc5\xbeivljenja likov.\xc2\xab\xc2\xa0Kasneje je razkril, da sta s Frostom vsaj na za\xc4\x8detku delala zelo usklajeno, kasneje pa bolj vsak zase. Serijo sta predstavila televizijski hi\xc5\xa1i ABC Network, ki je financirala pilotno epizodo in kasneje naro\xc4\x8dila prvo sezono s sedmimi deli._NEWLINE_V izdelavo je \xc5\xa1la tudi druga sezona z 22 deli. Lynch je re\xc5\xbeiral samo \xc5\xa1est epizod, saj je bil zaposlen s filmom Wild at Heart, a je pozorno izbral re\xc5\xbeiserje za preostale epizode. Lynch se je pojavil v ve\xc4\x8d epizodah serije kot naglu\xc5\xa1ni agent FBI Gordon Cole. Serija je bila zelo uspe\xc5\xa1na, tako v ZDA kot v tujini, in hitro pridobila kultni status. Vodstvo ABC Networka je menilo, da zanimanje pri gledalcih pada, zato so vztrajali, da re\xc5\xbeiserja razkrijeta Laurinega morilca, kar sta kljub nezadovoljstvu tudi storila. Lynch pravi, da je to eno njegovih najve\xc4\x8djih poklicnih ob\xc5\xbealovanj. Po razkritju so termin serije prestavili iz \xc4\x8detrtka na soboto in \xc4\x8deprav se je predvajanje nadaljevalo, so jo zaradi padca gledanosti ukinili. Lynch, ki mu ni bila v\xc5\xa1e\xc4\x8d smer, ki so jo ubrali scenaristi in re\xc5\xbeiserji, je vseeno re\xc5\xbeiral zadnjo epizodo. Sezono je kon\xc4\x8dal s\xc2\xa0\xc2\xbbcliffhangerjem\xc2\xab\xc2\xa0in kasneje dodal, da\xc2\xa0\xc2\xbbto \xc5\xa1e ni bil konec. To je bil samo konec, s katerim sem pustil gledalce.\xc2\xab_NEWLINE__NEWLINE_Med produkcijo Twin Peaksov je akademija Brooklyn Academy of Music Lyncha in skladatelja Angela Badalamentija (odgovornega za glasbo v seriji) zaprosila za odrsko delo, ki bi ga uprizorili samo dvakrat leta 1989 kot del Festivala New Music America. Ustvarila sta Industrial Symphony No. 1: The Dream of the Broken Hearted z Lauro Dern, Nicolasom Cageom in Michaelom J. Andersonom; vsebovala je pet pesmi, ki jih je odpela Julee Cruise. Lynch je leta 1990 produciral 50-minutni video predstave. Isto\xc4\x8dasno je bil vpleten tudi v mnoge reklame za razna podjetja, kot so bili parfumerji Yves Saint Laurent, Calvin Klein in Giorgio Armani ter japonsko podjetje za kavo Namoj, v kateri je Japonec po mestu Twin Peaks iskal pogre\xc5\xa1ano \xc5\xbeeno._NEWLINE_Med delom na prvih epizodah serije mu je prijatelj Monty Montgomery\xc2\xa0\xc2\xbbdal knjigo, ki jo je \xc5\xbeelel prevesti v film. Vpra\xc5\xa1al me je, \xc4\x8de \xc5\xbeelim biti izvr\xc5\xa1ni producent ali kaj takega, na kar sem odgovoril, da se bojim, da se bom vanjo zaljubil, potem pa ga bom \xc5\xbeelel sam re\xc5\xbeirati, na kar je dejal, da lahko v tem primeru film re\xc5\xbeiram sam.\xc2\xab\xc2\xa0Knjiga je bila roman Wild ar Heart: The Story of Sailor and Lula Barryja Gifforda, ki govori o dveh ljubimcih na cestnem potovanju. Lynch je dejal, da je bila knjiga\xc2\xa0\xc2\xbbravno prava stvar ob pravem \xc4\x8dasu. Knjiga in nasilje v Ameriki sta se zlila v mojih mislih in zgodilo se je marsikaj.\xc2\xab Z Giffordovo podporo jo je predelal v film Wild at Heart, kriminalko z Nicolasom Cageom kot Sailorjem in Lauro Dern kot Lulo. Zgodbo je opisal kot\xc2\xa0\xc2\xbb\xc4\x8dudno me\xc5\xa1anico cestnega filma, ljubezenskega filma, psiholo\xc5\xa1ke drame in nasilne komedije\xc2\xab. Spremenil je precej izvorne zgodbe, spremenil konec in dodal sklice na klasi\xc4\x8dni film \xc4\x8carovnik iz Oza. \xc4\x8ceprav se ameri\xc5\xa1ki kritiki ob filmu niso preve\xc4\x8d zganili, je leta 1990 prejel zlato palmo na filmskem festivalu v Cannesu._NEWLINE_Po uspehu filma Wild at Heart se je \xc5\xbeelel Lynch vrniti v svet takrat \xc5\xbee ukinjene serije Twin Peaks, tokrat brez Marka Frosta. Ustvaril je filmski predhodnik in naslednik serije, saj da mu je v\xc5\xa1e\xc4\x8d ideja o tem, da se zgodba giblje v preteklost in prihodnost. Nastal je film Twin Peaks: Ogenj hodi z menoj (1992), ki prikazuje predvsem zadnje dni \xc5\xbeivljenja Laure Palmer in je mra\xc4\x8dnej\xc5\xa1i od televizijske serije. Umaknjena je ve\xc4\x8dina humorja, pojavljata pa se tudi temi incesta in umora. Lynch je dejal, da film govori o\xc2\xa0\xc2\xbbosamljenosti, sramoti, ob\xc4\x8dutku krivde in uni\xc4\x8denosti \xc5\xbertev incesta\xc2\xab. Ogenj hodi z menoj je financiralo podjetje CIBY-2000. Ve\xc4\x8dina igralcev se je vrnila v svoje vloge iz serije, a so nekateri odklonili, nekateri pa nad projektom niso bili preve\xc4\x8d navdu\xc5\xa1eni. Film je bil kriti\xc5\xa1ka in finan\xc4\x8dna polomija, a so ga ponekod po svetu hvalili, nekateri kritiki pa ga ozna\xc4\x8dujejo celo za Lynchevo\xc2\xa0\xc2\xbbmojstrovino\xc2\xab._NEWLINE_V vmesnem \xc4\x8dasu sta Lynch in Frost delala na novih serijah. Po Twin Peaks sta producirala dokumentarec American Chronicles (1990), ki raziskuje \xc5\xbeivljenje v ZDA, komi\xc4\x8dno serijo On the Air (1992), ki so jo ukinili po samo treh epizodah in tri-epizodno miniserijo Hotel room (1993) za HBO o dogodkih v neki hotelski sobi, ki se zgodijo ob razli\xc4\x8dnih \xc4\x8dasih.\n_START_SECTION_\nIzgubljena cesta, Resni\xc4\x8dna zgodba in Mulholland Drive: 1997\xe2\x80\x932001\n_START_PARAGRAPH_\nPo izidu teh neuspe\xc5\xa1nih televizijskih podvigov se je Lynch vrnil k snemanju filmov. Leta 1997 je pri\xc5\xa1la na filmska platna ne-linearna, tema\xc4\x8dna Izgubljena cesta z igralcema Billom Pullmanom in Patricio Arquette v glavnih vlogah, ki jo je napisal skupaj z Barryjem Gliffordom. Film je bil finan\xc4\x8dno neuspe\xc5\xa1en, pri kritikih pa je vzbudil me\xc5\xa1ane odzive._NEWLINE_Po Izgubljeni cesti je za\xc4\x8del delati na filmu po scenariju Mary Sweeney in Johna E. Roacha. Nastal je film Resni\xc4\x8dna zgodba (Straight Story) po resni\xc4\x8dni zgodbi Alvina Straghta (igra ga Richard Farnsworth), ostarelega mo\xc5\xbeakarja iz Laurensa v Iowi, ki se odpravi na 300 milj dolgo potovanje s traktorso kosilnico do svojega obolelega brata. Lynch je izbral ta projekt, ker se je zaljubil v scenarij in ob\xc4\x8dudoval Straighta, ki ga je opisal kot\xc2\xa0\xc2\xbbJamesa Deana, samo da je star\xc2\xab. Angelo Badalamenti je ponovno produciral glasbo, a je bila zelo druga\xc4\x8dna od njegovega prej\xc5\xa1njega dela z Lynchem._NEWLINE_Za razliko od prej\xc5\xa1njih filmov v Resni\xc4\x8dni zgodbi ni prizorov obscenosti, spolnosti in nasilja. Le Blanc in Odell sta zapisala,\xc2\xa0\xc2\xbbda je zgodba kolikor se le da odmaknjena od Lynchevih starej\xc5\xa1ih del, a je od samega za\xc4\x8detka povsem njegov - nadrealisti\xc4\x8den cesti film.\xc2\xab_NEWLINE_Istega leta je Lynch pri televizijski hi\xc5\xa1i ABC predlagal idejo za televizijsko dramo. Dali so mu dovoljenje, da posname dvourno pilotno epizodo za serijo Mulholland Drive, ki je bila zaradi dol\xc5\xbeine in vsebine prelo\xc5\xbeena za nedolo\xc4\x8den \xc4\x8das. S 7 milijoni dolarjev francoske produkcijske hi\xc5\xa1e StudioCanal jo je dokon\xc4\x8dal kot film. Nadrealisti\xc4\x8dna zgodba z nelinearno pripovedjo o temni plati Hollywooda z igralci Naomi Watts, Lauro Harring in Justinom Therouxom je bila finan\xc4\x8dno precej uspe\xc5\xa1na, na Filmskem festivalu v Cannesu leta 2001 pa je za svoje delo prejel tudi nagrado za najbolj\xc5\xa1ega re\xc5\xbeiserja. Poleg te nagrade je prejel \xc5\xa1e svojo tretjo nominacijo za oskarja za najbolj\xc5\xa1ega re\xc5\xbeiserja in nagrado za najbolj\xc5\xa1ega re\xc5\xbeiserja New York Film Critics Association. V letu 2016 je bil imenovan za najbolj\xc5\xa1i film 21. stoletja s strani 177 fimskih kritikov iz 36 dr\xc5\xbeav.\n_START_SECTION_\nInternetno delo in Notranje zadeve: 2002\xe2\x80\x932013\n_START_PARAGRAPH_\nZ nara\xc5\xa1\xc4\x8dajo\xc4\x8do priljubljenostjo interneta kot distribucijskega kanala se je Lynch usmeril v ustvarjanje novih serij, ki jih je izdal na svoji spletni strani, davidlynch.com. Leta 2002 je nastala kratka spletna serija Dumbland. 8 epizod, namerno surovih po vsebini in izvedbi, so kasneje izdali na formatu DVD. Istega leta je izdal \xc5\xa1e nadrealisti\xc4\x8dno situacijsko komedijo Zajci (Rabbits) o dru\xc5\xbeini \xc4\x8dloveku podobnih zajcev. Kasneje je eksperimentiral s formatom Digital Video in nastal je 8-minutni film v slogu japonskih grozljivk, Darkened Room. Leta 2006 je iz\xc5\xa1el triurni film Notranje zadeve, Lynchev najdalj\xc5\xa1i. Kot Izgubljena cesta in Mulholland Drive pred njim tudi ta film ne vsebuje tradicionalne linearne zgodbe. V filmu igrajo Lynchevi pogosti sodelavci Laura Dern, Harry Dean Stanton, Justin Theroux ter Naomi Watts in Laura Harring (glasova Suzie in Jane Rabbit), pojavi pa se tudi Jeremy Irons. Lynch ga je opisal kot "misterij o \xc5\xbeenski v te\xc5\xbeavah". Da bi ga promoviral, se je celo oblekel v kostum krave in nosil plakat s sloganom\xc2\xa0\xc2\xbbBrez sira ne bi bilo Notranjih zadev\xc2\xab._NEWLINE_Leta 2009 je produciral dokumentarno spletno serijo v re\xc5\xbeiji svojega sina Austina Lyncha in prijatelja Jasona S., Interview Project. Ker se je zanimal za delo z Wernerjem Herzogom, je leta 2009 produciral njegov film My Son, My Son, What Have Ye Done? Z uporabo nenavadne pripovedne strukture pove zgodbo o igralcu, ki ubije lastno mater (igra jo pogosta Lyncheva sodelavka Grace Zabriskie). \xc5\xbdeli posneti dokumentarec o Mahari\xc5\xa1iju Mahe\xc5\xa1iju Jogiju (utemeljitelju transcendentalne meditacije) z intervjuji ljudi, ki so ga poznali._NEWLINE_Leta 2010 se je pojavil kot gost v animirani seriji The Cleveland Show kot natakar Gus. V sodelovanje ga je prepri\xc4\x8dal glavni igralec Mike Henry, ki je velik Lynchev obo\xc5\xbeevalec. Za modno hi\xc5\xa1o Dior je posnel 15-minutni oglasni video z Marion Cotillrard._NEWLINE_23. maja 2011 je re\xc5\xbeiral tudi koncert angle\xc5\xa1ke novovalovske skupine Duran Duran, ki so ga prena\xc5\xa1ali v \xc5\xbeivo na Youtubu iz losangele\xc5\xa1kega kina Mayan Theater. \xc5\xa0lo je za otvoritev druge sezone serije koncertnih filmov Unstaged: An Original Series from American Express.\xc2\xa0\xc2\xbbIdeja je poskusiti spotoma ustvarjati sloje kadrov, ki prika\xc5\xbeejo Duran Duran na odru. Svet eksperimentiranja in (\xc4\x8de gre vse po sre\xc4\x8di) veselih naklju\xc4\x8dij\xc2\xab, je dejal Lynch. Kratka animacija I Touch a Red Button Man, sodelovanje med Lynchem in glaspeno skupino Interpol, se je vrtela v ozadju med Interpolovim koncertom na festivalu Coachella Valley Music and Arts Festival aprila 2011. Ta kratki film z Interpolovo skladbo\xc2\xa0\xc2\xbbLights\xc2\xab\xc2\xa0je na voljo na spletu._NEWLINE_Leta 2012 so se raz\xc5\xa1irile govorice, da se namerava re\xc5\xbeiser upokojiti, a je Lynch kasneje v intervjuju dejal, da mu samo primanjkuje navdiha za nov filmski projekt in da bi se dela lotil takoj, \xc4\x8de dobi idejo, v katero se bo zaljubil. Novembra istega leta je namignil na na\xc4\x8drte za nov film. Januarja 2013 je Laura Dern potrdila, da z Lynchem na\xc4\x8drtujeta nov projekt, \xc4\x8dasopis The New York Times pa je razkril, da re\xc5\xbeiser pi\xc5\xa1e scenarij. Idem Paris (spletna izdaja februarja 2013) je kraj\xc5\xa1i dokumentarni film o izdelavi litografij. 28. junija 2013 je iz\xc5\xa1el glasbeni spot za pesem Came Back Haunted skupine Nine Inch Nails, ki ga je sam re\xc5\xbeiral. Posnel je tudi fotografije za album Dumb Numbers istoimenskega projekta, ki je iz\xc5\xa1el avgusta 2013.\n_START_SECTION_\nPonovna o\xc5\xbeivitev serije Twin Peaks: 2014\xe2\x80\x93danes\n_START_PARAGRAPH_\n6. oktobra 2014 je Lynch preko Twitterja potrdil, da bo za\xc4\x8del leta 2015 z Markom Frostom snemati 9 epizod dolgo sezono serije Twin Peaks. Lynch in Frost sta napisala vseh devet epizod. 5. aprila 2015 je oznanil, da je projekt \xc5\xa1e \xc5\xbeiv, a da ga ne \xc5\xbeeli ve\xc4\x8d re\xc5\xbeirati, ker je prora\xc4\x8dun prenizek za to, kar \xc5\xbeeli ustvariti. 15. maja je nato sporo\xc4\x8dil, da bo sodeloval pri o\xc5\xbeivitvi, saj da je re\xc5\xa1il te\xc5\xbeave s produkcijsko mre\xc5\xbeo Showtime. Njihov izvr\xc5\xa1ni direktor je kasneje potrdil, da bo Lynch re\xc5\xbeiser nove sezone, in oznanil, da bodo namesto prvotno na\xc4\x8drtovanih devet epizod posneli kar 18 nadaljevanj. Snemanje se je kon\xc4\x8dalo aprila 2016, 21. maja 2017 pa je serija do\xc5\xbeivela dve epizodi dolgo premiero. Od prikaza zadnje epizode se je \xc5\xa1pekuliralo, ali bo ustvaril \xc5\xa1e \xc4\x8detrto sezono, \xc4\x8desar Lynch ni zanikal, a je dejal, da ni zelo verjetno, da bi bila dokon\xc4\x8dana pred letom 2021.\n_START_SECTION_\nVplivi\n_START_PARAGRAPH_\nLynch je dejal, da so njegovi filmi v mnogih pogledih bolj podobni delom evropskih kot ameri\xc5\xa1kih ustvarjalcev filmov, saj naj bi bila ve\xc4\x8dina filmov, ki te\xc2\xa0\xc2\xbbpretresejo v dno du\xc5\xa1e\xc2\xab", plod evropskih ustvarjalcev. Lynch je izrazil navdu\xc5\xa1enje nad re\xc5\xbeiserji, kot so Federico Fellin,i Werner Herzog, Alfred Hitchcock, Roman Polanski, in Jacques Tati, pa tudi nad Stanleyjem Kubrickom in Billyjem Wilderjem. Izjavil je, da sta Wilderjev film Bulvar somraka (1950) in Kubrickova Lolita (1962) dva od njegovih najljub\xc5\xa1ih filmov. Kot vpliva je navedel tudi filma Carnival of Souls (Herk Harvey, 1962) in Deep End (Jerzy Skolimowski, 1970).\n_START_SECTION_\nMotivi\n_START_PARAGRAPH_\nV Lynchevih delih se nekatere teme pojavljajo vedno znova, zato sta kritika Le Blanc in Odell trdila, da\xc2\xa0\xc2\xbbso filmi tako polni motivov, ponavljajo\xc4\x8dih se likov, slik, kompozicij in tehnik, da lahko na Lynchev celotni opus gledamo kot veliko sestavljanko idej\xc2\xab. Ena od klju\xc4\x8dnih je gotovo uporaba sanj in sanjskih slik ter struktur, kar kritika povezujeta z\xc2\xa0\xc2\xbbnadrealisti\xc4\x8dnim etosom\xc2\xab, ki se opira\xc2\xa0\xc2\xbbna podzavest kot vizualno gonilo\xc2\xab. To vidimo v \xc4\x8cloveku slonu, kjer John Merrick sanja o svoji materi, v Twin Peaks, kjer vladni agent Copper sanja o\xc2\xa0\xc2\xbbrde\xc4\x8di sobi\xc2\xab, in\xc2\xa0\xc2\xbbsanjska logika\xc2\xab\xc2\xa0pripovedni\xc5\xa1tva v filmih Eraserhead, Mulholland Drive ter Notranje zadeve. Glede svojega odnosa do sanj je dejal, da so\xc2\xa0\xc2\xbb\xc4\x8duje\xc4\x8de sanje tiste, ki so pomembne. Tak\xc5\xa1ne, ki pridejo med tihim sedenjem na stolu, ko pustim mislim, da tavajo. Ko spi\xc5\xa1, ne more\xc5\xa1 nadzorovati sanj. Rad se potopim v sanjski svet, ki sem ga ustvaril ali odkril; svet, ki sem ga izbral... [Drugih ne more\xc5\xa1 pripreljati do tega, da jih do\xc5\xbeivijo, ampak] ravno tu je mo\xc4\x8d filma.\xc2\xab Njegovi filmi so znani po uporabi magi\xc4\x8dnega realizma._NEWLINE_\xc5\xa0e ena vidna tema je industrija z ve\xc4\x8dkrat pojavljajo\xc4\x8dimi se slikami\xc2\xa0\xc2\xbbropotanja strojev, mo\xc4\x8di batov, senc \xc4\x8drpalk za nafto, kri\xc4\x8de\xc4\x8dih \xc5\xbeag in tovarn, iz katerih se kadi dim\xc2\xab, kot v filmu Eraserhead, tovarne v \xc4\x8cloveku slonu, \xc5\xbeaga v Twin Peaks in kosilnica v Resni\xc4\x8dni zgodbi. Glede tega je dejal, da\xc2\xa0\xc2\xbbse po\xc4\x8duti dobro, ko vidi veliko ma\xc5\xa1inerijo, ki dela; se ukvarja s staljeno kovino. Rad imam ogenj in dim. In zvoki so tako mogo\xc4\x8dni. Gre za velike re\xc4\x8di. Pomeni, da se stvari izdelujejo, kar imam zelo rad.\xc2\xab_NEWLINE_Spet druga tema je temna plat nasilnih kriminalnih aktivnosti znotraj dru\xc5\xbebe, kot je Frankova tolpa v Modrem \xc5\xbeametu ali tolpa tihotapcev kokaina v Twin Peaks. Ideja deformiranosti je tudi del nekaterih filmov, kot je \xc4\x8clovek slon in dojen\xc4\x8dek v Eraseheadu, pa smrt od strelnih ran v glavo, ki se pojavi v ve\xc4\x8dini Lynchevih filmov. Druge pogoste slike so utripajo\xc4\x8de elektri\xc4\x8dne lu\xc4\x8di, ogenj in oder, na katerem nastopa pevec, pogosto obdan z draperijo._NEWLINE_Z izjemo \xc4\x8cloveka slona in Duna - pu\xc5\xa1\xc4\x8davskega planeta, ki se dogajata v viktorijanskem Londonu in nami\xc5\xa1ljeni galaksiji, se njegovi filmi odvijajo v ZDA. Dejal je:\xc2\xa0\xc2\xbbRad imam nekatere stvari o Ameriki in dajejo mi ideje. Ko grem naokoli in vidim stvari, se ustvarjajo majhne zgodbe, ali pa se pojavijo majhni liki, zato se mi zdi prav, da izdelujem ameri\xc5\xa1ke filme.\xc2\xab V \xc5\xa1tevilnih delih (Modri \xc5\xbeamet, Twin Peaks, Izgubljena cesta) se namerno spominja kulture 50. let prej\xc5\xa1njega stoletja, \xc4\x8deprav se dogajajo proti koncu stoletja. Lynch je dejal, da\xc2\xa0\xc2\xbbje bilo na marsikak\xc5\xa1en na\xc4\x8din fantasti\xc4\x8dno desetletje... nekaj je bilo v zraku, \xc4\x8desar ve\xc4\x8d ni. Bil je tako dober ob\xc4\x8dutek, pa ne samo zato, ker sem bil otrok. Bil je \xc4\x8das poln upanja in stvari so \xc5\xa1le navzgor, ne navzdol. Dobil si ob\xc4\x8dutek, da lahko stori\xc5\xa1 karkoli. Prihodnost je bila svetla. Nismo si mislili, da smo polagali temelje za katastrofalno prihodnost.\xc2\xab_NEWLINE_Lynch rad postavlja vodilno \xc5\xbeensko igralko v\xc2\xa0\xc2\xbbrazdvojeno\xc2\xab\xc2\xa0vlogo, zato imajo mnoge \xc5\xbeenske v njegovih filmih multiple, razdrobljene identitete. Ta pristop je prvi\xc4\x8d ubral z igralko Sheryl Lee, ki v Twin Peaks igra tako Lauro Palmer kot tudi njeno sestri\xc4\x8dno Maddy Ferguson. V Izgubljeni cesti igra Patricia Arquette Renee Madison in Alice Wakefield, v Mulholland Drivu igra Naomi Watts Diane Selwyn in Betty Elms, Laura Harring Camillo Rhodes in Rito, v Notranjih zadevah pa Laura Dern Nikki Grace in Susan Blue. Ve\xc4\x8d alternativnih verzij glavnega lika in primeri razdrobljene \xc4\x8dasovnice morda odsevajo in/ali se sklicujejo na interpretacijo mnogoterih svetov kvantne mehanike in morda Lynchevo \xc5\xa1ir\xc5\xa1e zanimanje za kvantno fiziko. Nekateri so predlagali, da je tema razdvojenosti posledica vpliva Hitchcockove Vrtoglavice (1958); tako lik Judy Barton kot lik Madelaine Elster igra Kim Novak._NEWLINE_Pogosto ustvarja like z nadnaravno in vsemogo\xc4\x8dno naravo. Predstavljajo lahko manifestacijo razli\xc4\x8dnih konceptov, kot je sovra\xc5\xa1tvo ali strah. Primeri tak\xc5\xa1nih likov so\xc2\xa0\xc2\xbb\xc4\x8clovek iz notranosti planeta\xc2\xab\xc2\xa0v Eraserheadu, Bob v Twin Peaks,\xc2\xa0\xc2\xbbSkrivnostni mo\xc5\xbe\xc2\xab\xc2\xa0v Izgubljeni cesti, Klate\xc5\xbe v Mulholland Drivu in Fantom v Notranjih zadevah. Lynch se loteva likov in vsebine filmov na tak na\xc4\x8din, da jih pre\xc5\xbeame s sanjskim stanjem raje kot z resni\xc4\x8dnostjo.\n_START_SECTION_\nLynchevi pogosti sodelavci\n_START_PARAGRAPH_\nLynch je znan tudi po sodelovanju z razli\xc4\x8dnimi produkcijskimi umetniki in skladatelji. Pogosto sodeluje z Angelom Badalamentijem, ki sklada glasbo za njegove produkcije, nekdanjo \xc5\xbeeno Mary Sweeney kot filmsko monta\xc5\xbeerko ter igralci Harryjem Deanom Stantonom, Jackom Nancem, Kylom MacLachlanom, Naomi Watts, Isabello Rossellini, Grace Zabriskie in Lauro Dern.\n_START_SECTION_\nSlikarstvo\n_START_PARAGRAPH_\nLynch se je najprej usposabljal za slikarja in \xc4\x8deprav je bolj znan po ustvarjanju filmov, \xc5\xa1e danes slika. Dejal je:\xc2\xa0\xc2\xbbVse moje slike so organske, nasilne komedije. Potrebno je, da so ustvarjene z nasiljem, primitivne in surove, zaradi tega pu\xc5\xa1\xc4\x8dam, da slika narava bolj kot jaz sam.\xc2\xab Mnoga njegova dela so zelo temna in Lynch je dejal, da je tako, ker_NEWLINE_ne vem, kaj naj naj po\xc4\x8dnem z [barvami]. Barve so zame preve\xc4\x8d resni\xc4\x8dne. To me omejuje. Ne dopu\xc5\xa1\xc4\x8dajo ne vem kak\xc5\xa1nih sanj. Ve\xc4\x8d \xc4\x8drne kot doda\xc5\xa1 barvi, bolj sanjska postaja... \xc4\x8crna barva ima globino. Je kot nekak\xc5\xa1na potopitev; lahko gre\xc5\xa1 v njo, in ker je \xc5\xa1e vedno temna, se vklju\xc4\x8di um in mnoge stvari, ki se v njej dogajajo, se manifestirajo. Za\xc4\x8dne\xc5\xa1 videvati stvari, ki se jih boji\xc5\xa1. Za\xc4\x8dne\xc5\xa1 videvati kar ljubi\xc5\xa1 in vse postane kot sanje._NEWLINE__NEWLINE_Veliko njegovih del vsebuje tudi \xc4\x8drke in besede, dodane slikam. Lynch razlaga: _NEWLINE_Besede v slikah so v\xc4\x8dasih pomembne, saj spro\xc5\xbeijo razmi\xc5\xa1ljanje o tem, kaj vse se \xc5\xa1e dogaja tam. In velikokrat me besede vznemirijo kot oblike in nekaj izraste iz tega. V\xc4\x8dasih sem jih izrezoval majhne \xc4\x8drke in jih prilepil zraven. Nekako pa\xc4\x8d izgledajo dobro, zvr\xc5\xa1\xc4\x8dene kot zobje... v\xc4\x8dasih postanejo ime slike._NEWLINE_Lynch vidi irskega slikarja iz 20. stoletja, Francisa Bacona, kot svojega\xc2\xa0\xc2\xbbnekako najve\xc4\x8djega heroja med slikarji\xc2\xab, saj da ima navadno rad samo nekaj let umetnikovega ustvarjanja, Baconova dela pa so mu vsa v\xc5\xa1e\xc4\x8d, saj\xc2\xa0\xc2\xbbima pravo stvar\xc2\xab._NEWLINE_Lynch je bil subjekt ve\xc4\x8dje umetni\xc5\xa1ke retrospektive v Parizu med 3. in 27. majem 2007. Razstava se je imenovala The Air is on Fire in vklju\xc4\x8devala \xc5\xa1tevilne slike, fotografije, risbe, alternativne filme in njegovo delo z zvokom. Za razstavo so bile izdelane tudi nove in\xc5\xa1talacije, spremljal pa jo je raznolik program. Nekatera Lyncheva dela vsebujejo fotografije seciranih pi\xc5\xa1\xc4\x8dancev in drugih \xc5\xbeivali kot reklama za igra\xc4\x8do\xc2\xa0\xc2\xbbSestavi si svojega pi\xc5\xa1\xc4\x8danca\xc2\xab._NEWLINE_Njegova alma mater, akademija Pennsylvania Academy of Fine Arts, je leta 2014 predstavila njegova dela pod imenom The Unified Field._NEWLINE_Lynchevi najljub\xc5\xa1i fotografi so William Eggleston, Joel-Peter Witkin in Diane Arbus.\n_START_SECTION_\nOgenj na odru: razstava v Ljubljani\n_START_PARAGRAPH_\nAprila 2018 so v prostorih Mednarodnega grafi\xc4\x8dnega likovnega centra v Gradu Tivoli v Ljubljani pripravili prvo razstavo Lynchevih likovnih del v Sloveniji s poudarkom na seriji 70 litografij in izboru slik iz zasebne zbirke, ki jo dopolnjujejo re\xc5\xbeiserjevi akvareli in izbor eksperimentalnih ter animiranih filmov. Ideja za ustvarjanje litografij so mu je porodila med obiskom pari\xc5\xa1kega grafi\xc4\x8dnega ateljeja Idem Paris leta 2007, kjer se je seznanil z njihovo bogato zgodovino, navdu\xc5\xa1ila pa sta ga tudi atmosfera studia in delo z litografskimi stroji, s katerimi so tiskali tudi priznani umetniki, kot so Picasso, Matisse, Braque in drugi._NEWLINE_Kustos razstave Bo\xc5\xbeidar Zrinski je v razstavni publikaciji zapisal, da litografije povezujejo nadrealisti\xc4\x8dni motivi, psiholo\xc5\xa1ka karakterizacija, \xc4\x8drni humor in brutalno nasilje. Figure so nejasno izrisane, dimenzije figure iznaka\xc5\xbeene, obrazi pa v stanju, ki je v\xc4\x8dasih bli\xc5\xbeje grozi, spet drugi\xc4\x8d pa zasanjani ekstazi._NEWLINE_Razstavo so od aprila do zaklju\xc4\x8dka v juliju 2018 spremljali tudi raznoliki pokloni umetniku. V Slovenski kinoteki so predvajali cikel filmov Davida Lyncha, potekale pa so tudi okrogle mize (o njegovem vplivu na slovensko identiteto), delavnice animacije, lutkovna interpretacija Zajcev, transcendentalna meditacija, koncerti, ipd.\n_START_SECTION_\nGlasba\n_START_PARAGRAPH_\nLynch je bil vpleten v \xc5\xa1tevilne glasbene projekte, mnogi od njih so povezani z njegovimi filmi. \xc5\xbdanri njegovih albumov so razpeti med eksperimentalnim rockom, ambientom in avantgardnim elektropopom. Najbolj znan je kot producent in pisec besedila za prva albuma ameri\xc5\xa1ke pevke Julee Cruise Floating into the Night (1989) in The Voice of Love (1993) v sodelovanju z Angelom Badalamentijem, ki je za albuma skladal glasbo in ju tudi produciral. Leta 1998 je sodeloval tudi na albumu Lux Vivens Jocelyn Montgomery. Skladal je glasbo za lastne produkcije Wild at Heart, Twin Peaks: Ogenj hodi z menoj, Mulholland Drive in Zajci. Leta 2001 je izdal album BlueBob, rock album, na katerem je izvajalec poleg Johna Neffa. Album je znan po Lynchevem nenavadnem slogu igranja. Nazadnje je napisal dve skladbi za Notranje zadeve,\xc2\xa0\xc2\xbbGhost of Love\xc2\xab\xc2\xa0in\xc2\xa0\xc2\xbbWalkin\' on the Sky\xc2\xab, kjer se je prvi\xc4\x8d predstavil kot pevec. Leta 2009 je izdal set knjige in CD-ja Dark Night of the Soul. Leta 2008 je ustanovil lastno zalo\xc5\xbebo David Lynch MC, ki je najprej zgodaj leta 2009 izdala Fox Bat Strategy: A Tribute to Dave Jaurequi. Avgusta 2009 so naznanili, da bodo izdali album Lion of Panjshir afganistansko-ameri\xc5\xa1ke pevke Ariane Delawari._NEWLINE_Novembra 2010 je Lynch izdal dva elektropop singla\xc2\xa0\xc2\xbbGood Day Today\xc2\xab\xc2\xa0in\xc2\xa0\xc2\xbbI Know\xc2\xab. V intervjuju je opisal, zakaj ju je izdal:\xc2\xa0\xc2\xbbSedel sem in te note so pri\xc5\xa1le, potem pa sem za\xc4\x8del delati z Deanom [Hurleyjem, njegovim in\xc5\xbeenirjem] in potem je pri\xc5\xa1lo teh nekaj not `I want to have a good day, today` in pesem je bila zgrajena okoli tega.\xc2\xab Singloma je sledil album Crazy Clown Time, izdan novembra 2011, opisan kot\xc2\xa0\xc2\xbbalbum elektronskega bluesa\xc2\xab. Pesmi poje Lynch, na enem singlu pa se mu pridru\xc5\xbei Karen O iz skupine Yeah Yeah Yeahs; pesmi sta skladala Lynch in Hurley._NEWLINE_29. septembra 2011 je izdal 11 pesmi dolg album This Train z vokalistko in glasbeno sodelavko Chrysto Bell, ki ga je sam produciral, napisal pa skupaj z Bellovo. Album vklju\xc4\x8duje pesem\xc2\xa0\xc2\xbbPolish Poem\xc2\xab\xc2\xa0iz filma Notranje zadeve. Glasbeno sodelovanje je rodilo \xc5\xa1e 5 pesmi dolg EP Somewhere In the Nowhere (7. oktober 2016)._NEWLINE_Leta 2013 je iz\xc5\xa1el Lynchev drugi album The Big Dream s singlom\xc2\xa0\xc2\xbbI\'m Waiting Here\xc2\xab\xc2\xa0s \xc5\xa1vedsko kantavtorico Lykke Li. Pred izdajo se je na Lynchevem profilu na Youtubu in Vinu pojavil 43-sekundni enigmati\xc4\x8dni video TBD716.\n_START_SECTION_\nDizajn\n_START_PARAGRAPH_\nLynch je zasnoval in izdelal pohi\xc5\xa1tvo za film Izgubljena cesta iz leta 1997, predvsem majhno mizo v hi\xc5\xa1i dru\xc5\xbeine Madison in ohi\xc5\xa1je videorekorderja. Aprila 1997 je na Milanskem pohi\xc5\xa1tvenem sejmu v Italiji predstavil zbirko pohi\xc5\xa1tva. Dejal je:\xc2\xa0\xc2\xbbDizajn in glasba, umetnost in arhitektura - vsi spadajo skupaj.\xc2\xab_NEWLINE_V sodelovanju z oblikovalcem Raphaelom Navotom, arhitekturno agencijo Enia in svetlobnim oblikovalcem Thierryjem Dreyfusom je zasnoval in no\xc4\x8dni klub v Parizu. Klun Silencio se je odprl oktobra 2011 in je namenjen zasebnim \xc4\x8dlanom, \xc4\x8deprav je vstop po polno\xc4\x8di brezpla\xc4\x8den za vsakogar. Pokrovitelji imajo dostop do koncertov, filmov in drugih predstav. Prostor je sestavljen iz ve\xc4\x8d sob, posve\xc4\x8denih razli\xc4\x8dnim namenom in razpolo\xc5\xbeenjem. Navdihnil ga je klub z istim imenom v filmu Mulholland Drive.\xc2\xa0\xc2\xbbSilencio mi je zelo blizu. \xc5\xbdelel sem ustvariti intimen prostor, kjer se sre\xc4\x8dajo vse umetnosti. Ne bo imel guruja, podobnega Warholu, a bo vseeno odprt za umetnike vseh disciplin, da pridejo ustvarjat in programirat kar \xc5\xbeelijo.\xc2\xab\n_START_SECTION_\nKnji\xc5\xbeevnost\n_START_PARAGRAPH_\nLeta 2006 je napisal kratko knjigo o svojem ustvarjalnem procesu, zgodbah iz kariere in koristnih spoznanjih, ki jih je imel zaradi transcendentalne meditacije, imenovano Kako ujeti veliko ribo: Meditacija, zavest in kreativnost. Metaforo za imenom je razlo\xc5\xbeil v uvodu:_NEWLINE__NEWLINE_Ideje so kot ribe._NEWLINE__NEWLINE_\xc4\x8ce \xc5\xbeeli\xc5\xa1 ujeti male ribe, lahko ostane\xc5\xa1 v plitvih vodah. \xc4\x8ce pa \xc5\xbeeli\xc5\xa1 ujeti ve\xc4\x8dje, mora\xc5\xa1 iti globlje. _NEWLINE__NEWLINE_Globlje dol so ribe mogo\xc4\x8dnej\xc5\xa1e in neokrnjene. Ogromne so in abstraktne. In zelo lepe._NEWLINE_Knjiga plete nelinearno avtobiografijo z opisi Lyncheve miselne izku\xc5\xa1nje med transcendentalno meditacijo. Ves zaslu\xc5\xbeek od knjige gre skladu David Lynch Foundation.\n_START_SECTION_\nOsebno \xc5\xbeivljenje\n_START_PARAGRAPH_\nLynch je imel ve\xc4\x8d dolgotrajnih razmerij. Leta 1967 se je v \xc4\x8cikagu poro\xc4\x8dil s Peggy Lentz. Leto kasneje se jima je rodila h\xc4\x8di Jennifer Chambers Lynch, ki je tudi filmska re\xc5\xbeiserka. Leta 1974 sta se lo\xc4\x8dila. 21. junija 1977 se je poro\xc4\x8dil z Mary Fisk, s katero je imel sina Austina Jacka Lyncha, rojenega 1982. Lo\xc4\x8dila sta leta 1987, po \xc4\x8dimer je re\xc5\xbeiser spletel razmerje z Mary Sweeney, s katero je imel sina. Sweeney je bila dolgo \xc4\x8dasa Lyncheva monta\xc5\xbeerka in producentka, sodelovala je pri pisanju Resni\xc4\x8dne zgodbe, ki jo je tudi producirala. Poro\xc4\x8dila sta se maja 2006, a istega leta julija tudi lo\xc4\x8dila. Leta 2009 se je poro\xc4\x8dil z igralko Emily Stofle, ki se je pojavila v njegovem filmu Notranje zadeve in o\xc5\xbeivitvi serije Twin Peaks. Par ima enega otroka, Lulo Boginio Lynch, rojeno 2012.\n_START_SECTION_\nPoliti\xc4\x8dna stali\xc5\xa1\xc4\x8da\n_START_PARAGRAPH_\nLynch je dejal, da\xc2\xa0\xc2\xbbni politi\xc4\x8dna oseba\xc2\xab\xc2\xa0in da je politika nekaj, o \xc4\x8demer ne ve veliko. Vendar pa je v 90. letih izrazil navdu\xc5\xa1enje na ameri\xc5\xa1kim predsednikom Ronaldom Reaganom, \xc4\x8de\xc5\xa1 da ga mara predvsem, ker daje vtis starega Hollywooda, vtis kavboja. Glede svoje politi\xc4\x8dne filozofije je dejal, da se je identificiral kot libertarec, saj je verjel v najmanj\xc5\xa1o mero vlade in da se \xc5\xa1e vedno nagiba k tej miselnosti in \xc4\x8dim manj pravilom, razen za stvari, kot so semaforji. Trdi, da res verjame v reguliran promet. Lynch trdi, da je demokrat in da je bil verjetno vedno demokrat, \xc4\x8deprav jih zares ne mara, saj je kadilec, in demokrati so uvedli vse regulacije glede kajenja._NEWLINE_Leta 2000 je na ameri\xc5\xa1kih predsedni\xc5\xa1kih volitvah podpiral levosredinsko stranko Natural Law Party, leta 2012 bi glasoval za Obamo, leta 2016 pa za Bernia Sandersa, saj da je\xc2\xa0\xc2\xbbza ljudi\xc2\xab.\n_START_SECTION_\nTranscendentalna meditacija\n_START_PARAGRAPH_\nLynch zagovarja uporabo transcendentalne meditacije za izgradnjo miru na svetu. V tehniko meditacije se je uvedel julija 1973 in jo prakticira do danes. Lynch se je sre\xc4\x8dal z Mahari\xc5\xa1ijem Mahe\xc5\xa1ijem Jogijem, ustanoviteljem tega gibanja, leta 1975 v Los Angelesu. Zbli\xc5\xbeala sta se med enomese\xc4\x8dnim te\xc4\x8dajem za\xc2\xa0\xc2\xbbrazsvetljenje milijonarjev\xc2\xab\xc2\xa0leta 2003, kjer je pristojbina zna\xc5\xa1ala kar milijon ameri\xc5\xa1kih dolarjev._NEWLINE_Julija 2005 je za\xc4\x8dela delovati fundacija David Lynch Foundation for Consciousness-Based Education and Peace, ustanovljena z namenom \xc5\xa1tipendiranja u\xc4\x8dencev srednjih in ni\xc5\xbejih srednjih \xc5\xa1ol, ki bi se radi nau\xc4\x8dili tehnik transcendentalne meditacije, in za financiranje raziskav vpliva tehnike na u\xc4\x8denje. Skupaj z Johnom Hagelinom in Fredom Travisom, raziskovalcem mo\xc5\xbeganov na univerzi Maharishi University of Management, je septembra 2006 na turneji po ameri\xc5\xa1kih univerzitetnih kampusih promoviral svojo vizijo. Od leta 2005 na taisti univerzi gosti letni\xc2\xa0\xc2\xbbVikend Davida Lyncha za svetovni mir in meditacijo\xc2\xab._NEWLINE_Lynch si je prizadeval za izgradnjo sedmih zgradb in zagon ustanove, kjer bi 8.000 pla\xc4\x8danih ljudi prakticiralo napredne meditacijske tehnike in\xc2\xa0\xc2\xbb\xc4\x8drpali mir v svet\xc2\xab, za kar je ob ve\xc4\x8d prilo\xc5\xbenostih zbiral denar ali pa ga sam doniral. Stro\xc5\xa1ke projekta je ocenil na 7 milijard ameri\xc5\xa1kih dolarjev. V svoji knjigi Kako ujeti veliko ribo razpravlja o vplivu transcendentalne meditacije na njegov kreativni proces. Leta 2008 se je v Indiji udele\xc5\xbeil Mahari\xc5\xa1ijevega pogreba. Verjame, da bodo njegovi nauki \xc4\x8dez 20, 50 ali 500 leta poznani in njegovo delo razumljeno. Leta 2009 je odpotoval v Indijo, da bi izvedel intervjuje z ljudmi, ki so ga poznali, kot del dokumentarne biografije._NEWLINE_Leta 2009 je organiziral dobrodelni koncert\xc2\xa0\xc2\xbbChange Begins Within\xc2\xab\xc2\xa0za namene svoje fundacije. Podprli so ga glasbeniki Paul McCartney, Ringo Starr, Donovan, Sheryl Crow, Eddie Vedder, Moby, Bettye LaVette, Ben Harper in Mike Love iz skupine The Beach Boys. David Wants to Fly (2010) je dokumentarni film nem\xc5\xa1kega filmarja Davida Sievekinga o poti njegovega osebnega idola, Davida Lyncha, v svet transcendentalne meditacije. _NEWLINE_Beyond The Noise: My Transcendental Meditation Journey Dane Farley je \xc5\xa1e en projekt o transcendentalni meditaciji, pri katerem je sodeloval. Leta 2013 je dejal:\xc2\xa0\xc2\xbbTranscendentalna meditacija vodi v lepo, mirno revolucijo. Sprememba iz trpljenja in negativnosti v sre\xc4\x8do in \xc5\xbeivljenje, ki je bolj in bolj osvobojeno te\xc5\xbeav.\xc2\xab\n_START_SECTION_\nSpletna stran\n_START_PARAGRAPH_\nLynch je zasnoval svojo osebno spletno stran s pla\xc4\x8dljivo vsebino, kamor objavlja kratke videe, svojo absurdisti\xc4\x8dno serijo Dumbland, intervjuje idr. Na strani se pojavlja tudi dnevno poro\xc4\x8dilo o vremenu, kjer Lynch na kratko opi\xc5\xa1e vreme v Los Angelesu, kjer prebiva. Do junija 2010 se je napoved (navadno kraj\xc5\xa1a od 30 sekund) predvajala tudi na njegovem osebnem kanalu na Youtubu, David Lynch \xe2\x80\x93 Daily Weather Report. Absurdna melodija zvonenja I like to kill deer z njegove spletne strani se je pogosto pojavljala leta 2008 v oddaji The Howard Stern Show. _NEWLINE_Lynch je tudi ljubitelj kave. Preko svoje spletne strani in v trgovski verigi Whole Foods prodaja lastno linijo posebnih organskih me\xc5\xa1anic.'